Ջորջ Սորոսը ծնվել է 1930 թ. Բուդապեշտում: 1947 թ. տարագրվել է Անգլիա, որտեղ էլ ավարտել է Լոնդոնի տնտեսագիտական քոլեջը: Ուսանելիս ծանոթացել է փիլիսոփա Կարլ Պոպերի աշխատություններին, որոնք լավագույն ազդեցություն են թողել նրա հայացքների ու հետագա բարեգործական գործունեության վրա: 1956-ին տեղափոխվել է ԱՄՆ, որտեղ վիթխարի կարողություն է դիզել իր հիմնած ու ղեկավարած միջազգային ֆնդի միջոցով: Բարեգործությունն սկսել է 1979-ից` Հարավային Աֆրիկայում: 80-ականների սկզբից հովանավորել է Արևելյան Եվրոպայի այլախոհ գրողներին: Նրա առաջին հիմնադրամը եղել է 1979-ին Նյու Յորքում հիմնած «Բաց հասարակության հիմնադրամը»: Այժմ նա հիմնադրամների մի լայն ցանց ունի, որն ընդգրկում է 30-ից ավելի երկիր: Այս բոլոր ձեռնարկածների նպատակը բաց հասարակության ինֆրակառույցի ու իրավական ինստիտուտների հիմնումն է. դրանցից են` Եվրոպական կենտրոնական համալսարանն ու Բնական գիտությունների հիմնադրամը: